ארגון WssTP, המאגד תעשייה ואקדמיה בסקטור המים באירופה, מחפש את חברות סטארט-אפ הטובות ביותר בתחרות הפתוחה אף לחברות ישראליות, במסגרת Water Innovation Europe 2014 - כנס החדשנות בתחום המים, אשר יתקיים בבריסל בין התאריכים 25-26 ביוני 2014.
הכנס מהווה הזדמנות חשובה עבור יזמים, אנשי תעשייה ומקבלי החלטות בתחום המים לדון ולתרום לעיצוב מדיניות האיחוד האירופי, להיחשף להזדמנויות במשק המים באירופה, כמו גם לנסות להשפיע על יעדי תכנית העבודה לשנים 2016-2017 של Horizon 2020. מטרת האירוע הינה לחזק ולהגביר את החשיבות של סקטור המים באירופה.
תחת הסיסמה "Water: green tape or blue gold", קונספט האירוע השנה יעמוד בסימן מצב סקטור המים באירופה כאשר, באופן כללי, נחשב תחום המים נושא איכות הסביבה ולכן ניצב בפני מחסומים בירוקרטיים המונעים פיתוח כלכלי נרחב.
לרגל מלאת 10 שנים לארגון ה-WssTP, השנה תתקיים תחרות הפתוחה לחברות קטנות ובינוניות באיחוד האירופי. בשל השתתפותה של ישראל בתכנית Horizon2020, התחרות פתוחה לחברות ישראליות. כל הצעות שתוגשנה, תישקלנה על פוטנציאל השוק שלהן, חדשנותן ואופן היישום שלהן.
בסופה של התחרות יבחרו 10 זוכים. ניתן להגיש הצעות עד יום חמישי 15 במאי, 2014.
ניתן לקבל מידע נוסף על האירוע ועל התחרות באתר הכנס.